Document ID: 32005R0013

KOMISIJAS REGULA (EK) Nr. 13/2005
(2005. gada 6. janvāris),
ar ko īsteno Eiropas Parlamenta un Padomes Regulu (EK) Nr. 1177/2003 par Kopienas statistiku par ienākumiem un dzīves apstākļiem (EU-SILC) attiecībā uz sekundārajiem mērķa mainīgajiem lielumiem par “sociālo līdzdalību”
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 16. jūnija Regulu (EK) Nr. 1177/2003 par Kopienas statistiku attiecībā uz ienākumiem un dzīves apstākļiem (EU-SILC) (1) un jo īpaši tās 15. panta 2. punkta f) apakšpunktu,
tā kā:
(1)
Regula (EK) Nr. 1177/2003 nosaka vienotu sistēmu Kopienas statistikas sistemātiskai veidošanai par ienākumiem un dzīves apstākļiem, un tā ietver salīdzināmus un savlaicīgus šķērsgriezuma un garengriezuma datus par ienākumiem, nabadzības līmeni un struktūru, un sociālo atstumtību valstu un Eiropas līmenī.
(2)
Saskaņā ar Regulas (EK) Nr. 1177/2003 15. panta 2. punkta f) apakšpunkta noteikumiem ir jāveic īstenošanas pasākumi attiecībā uz sekundāro mērķa mainīgo jomu un lielumu sarakstu, kas ik gadu jāiekļauj EU-SILC šķērsgriezuma komponentē. Attiecībā uz 2006. gadu ir jāizveido “Sociālās līdzdalības” komponentē iekļautais sekundāro mērķa mainīgo lielumu saraksts (kas jo īpaši attiecas uz līdzdalību kultūras darbībās, satikšanos ar radiniekiem, draugiem un kaimiņiem un līdzdalību formālās un neformālās darbībās), vienlaikus nosakot mainīgo lielumu kodus un definīcijas.
(3)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Sekundāro mērķa mainīgo lielumu saraksts, mainīgo lielumu kodi un definīcijas 2006. gada modulim par “sociālo līdzdalību”, kas jāiekļauj Kopienas statistikas par ienākumiem un dzīves apstākļiem (EU-SILC) šķērsgriezuma komponentē, tiek veidots tā, kā tas atspoguļots pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 6. janvārī

Labels: 0
19